open-index/open-wikipedia-markdown huggingface dataset:
Bučeliškė

**Bučeliškė** – kaimas Molėtų rajono savivaldybėje, 8 km nuo Inturkės, 4 km į rytus nuo Molėtų, Siesarties ežero pietiniame krante. Nuo 2010 čia gyvena Donato Ivanausko šeima. Veikia narkomanų reabilitacijos centras „Nugalėtojų akademija“ (įkurtas 2010 m. girininkijos pastate).

## Istorija

Kaimas minimas Molėtų bažnyčios krikšto metrikų knygose kaip ***Bučeliai*** (1683 m.), ***Bučiškės*** (1698). Visa kaimo dirbama žėmė bei aplinkiniai miškai, viso 200ha, priklausė grafui Konstantinui Rajevskiui. Iki mūsų laikų išliko palivarko gyvenamas namas, kurį 1936 metai įsigijo Molėtų vaistininkas, Lietuvos kariuomenės atsargos majoras Jeronimas Ivanauskas, pirmais vokiečių okupacijos mėnesiais nesėkmingai bandęs gelbėti Molėtų žydus.

XX a. kaime buvo Rudesos girininkija.

## Gyventojai

## Šaltiniai
Niuberis

**Niuberis** (angl. *Newbury*) – miestas Jungtinėje Karalystėje, vakarų Berkšyre. Mieste gyvena apie 32000 gyventojų (2004 m.). Miestas gerai žinomas dėl savo lenktynių trasos ir Royal Air Force pajėgų oro bazės.
Vymančiai

**Vymančiai** – kaimas Molėtų rajono savivaldybėje, 9 km į pietvakarius nuo Inturkės. 

## Istorija

1683 m. kaimas minimas Molėtų bažnyčios krikšto metrikų knygoje. 1744 m. kaimas užrašytas Vilniaus vyskupijos sinodo nutarimuose. Tada jis priklausė Dubingių parapijai.

## Gyventojai

## Šaltiniai
Karačiajaus ežeras

**Karačiajaus ežeras** () – ežeras Rusijoje, Čeliabinsko srityje. Ežere nuo 1951 m. laidotos skystos radioaktyvios atliekos iš gamyklos Majak. 1962–1966 m. ežeras dėl sausros nuseko. 1967 m. pavasarį vėjas išpustė atidengto dugno nuosėdas. Imtasi priemonių taršai sumažinti. 1967–1971 m. užpiltos seklumos, paaukštinti krantai. Ežero plotas sumažėjo iki 36 ha. Vėliau priimtas sprendimas ežerą užpilti visiškai. Darbai pradėti 1986 m. 1996 m. ežero plotas tebuvo 13 ha.

Ežeras yra viena labiausiai radiacija užterštų vietų pasaulyje. Jame susikaupė 120 mln. kiuri radioaktyvių medžiagų.

## Nuorodos
* NRDC (Nuclear Program Staff Publication) nuc_01009302a_112b.pdf

* blacksmithinstitute 10worst2.pdf
Raukučiai

**Raukučiai** – kaimas Molėtų rajono savivaldybėje, 7 km nuo Inturkės, 5 km į pietryčius nuo Molėtų. Šiauriau kaimo telkšo Rudesa, vakaruose – Rudesėlis. 

## Istorija

1682 m. kaimas minimas Molėtų bažnyčios krikšto metrikų knygoje (Raukutiškės).

## Gyventojai

## Šaltiniai
Mary McDonnell

**Mary McDonnell** (g. 1952 m. balandžio 28 d.) – amerikiečių kino, teatro ir televizijos aktorė. 1990 m. nominuota „Oskarui“ už geriausios antraplanės aktorės vaidmenį filme „Šokis su vilkais“. Labiausiai žinoma už prezidentės Lauros Roslin vaidmenį televizijos seriale „Galaktikos kovos“.

## Biografija

Gimė Vilksberyje, Pensilvanijoje, užaugo Itakoje, Niujorko valstijoje. Baigusi Niujorko valstijos universitetą ir dramos mokyklą prisijungė prie prestižinės Rytų pakrantės „Ilgosios prieplaukos“ teatro trupės, su kuria dirbo 20 metų. Turi vyrą aktorių Rendlį Melą, du vaikus – Oliviją ir Maiklą.
Aktorė laikosi liberalių pažiūrų.

1980 m. pelnė Obio apdovanojimą už vaidmenį pjesėje „Netrikdomas gyvenimas“. Brodvėjuje vaidino pjesėse „Execution of Justice“, „The Heidi Chronicles“ ir „Summer and Smoke“.

Po 21 metų teatro ir televizinio darbo, 1990 m. pirmą kartą suvaidino kine – Amerikos kolonistų palikuonę, užaugintą sijų, – Kevino Kostnerio filme „Šokis su vilkais“. Tuokart vaidindama sekso scenoje su Kevinu Kostneriu nervingai atsisakė pirminio scenarijaus.

Už vaidybą gavo „Oskaro“ nominaciją. 1992 m. už vaidmenį filme „Passion Fish“ buvo nominuota antrąkart.

Televizijoje pradėjo vaidinti nuo 1980 m., kai buvo pasiūlytas vaidmuo populiarioje muilo operoje „As the World Turns“. 1984 m. kartu su Džordžu Kluniu ir Eliotu Guldu trumpai vaidino „Ligoninės priimamojo“ parodijoje „E/R“. 2001 m. su Džordžu Kluniu vaidino NBC „Ligoninės priimamajame“; nominuota „Emmy“. 2008–2009 m. seriale „Grei anatomija“ epizodiškai vaidino chirurgę Virdžiniją Dikson, turinčią Aspergerio sindromą.

2004 m. gavo vieną pagrindinių reguliarų Lauros Roslin vaidmenį seriale „Galaktikos kovos“.

## Filmografija
### Kinas

### Televizija

## Nuorodos

* IMDb tinklalapis
* IBDb tinklalapis
* IOBDb archyvas 
* TV Guide tinklalapis
Anna Bergendahl

**Anna Henrietta Bergendahl** (g. 1991m. gruodžio 11 d.) – Švedijos dainininkė. Ji gimė Stokholme, o vėliau gyveno Nišiopinge ir Katrineholme. Bergendahl turi airiško kraujo – jos močiutė gimė ir gyvena Airijoje. Pirmasis Annos pasirodymas publikai buvo Jorke, kai jai buvo tik aštuoneri metai. Ji dalyvavo Švedijos televizijos TV4 muzikiniame projekte 2004 m. bei dalyvavo Švedijos *Idol 2008*, kur pateko į finalinį penketuką.

2009 m. Berhendahl pasirašė kontraktą su Lionheart Records. Jos debiutinis albumas buvo išleistas 2010 m. balandžio 14 d. Bergendahl su daina *"This Is My Life"* atstovavo Švedijai 2010 m. Eurovizijos dainų konkurse. 2010 m. kovo 5 d. daina pasiekė pirmą vietą Švedijos muzikos tope.

## Biografija

Bergendahl sėkmingai dalyvavo TV4 talentų šou Idol 2008. Ten ji užėmė 5 vietą. Vėliau ji ėmė bendradarbiauti su Kristianu Lagerströmu ir Bobby Ljunggrenu

2010 m. su daina *"This Is My Life"* Bergendahl laimėjo konkursą *Melodifestivalen 2010* ir atstovavo Švedijai 2010 m. Eurovizijos dainų konkurse, tačiau užėmė 11 vietą pusfinalyje ir į finalą nepateko. Ji tapo pirmąją Švedijos atstove, nepatekusia į Eurovizijos finalą nuo 2004 m., kai buvo įvestas pusfinalis. This Is My Life buvo pirmoji baladė, laimėjusi Melodifestivalen nuo 1998 m. bei 50-oji Švedijos daina Eurovizijoje.

Po Eurovizijos, Bergendahl surengs savo koncertinį turą po Švediją, kur ji pristatys savo debiutinį albumą.

## Diskografija

### Albumai

* *Yours sincerely*

### Singlai

;Idol 2008
* 2008: "Release me" (#58)
* 2008: "Save up all your tears" (#60)
* 2008: "Bleeding love" (#60)
* 2008: "Over the rainbow" (#53)

;Soliniai
* 2010: "This is my life" (#1 Švedijoje)

## Nuorodos

* Oficialus Annos Bergendahl puslapis
Sliver

**„Sliver“** – amerikiečių grunge grupės „Nirvana“ daina. Ši daina vėliau buvo išleista jų albume „Incesticide“.

## Dainų sąrašas
# „Sliver“
# „Dive“
# „About a Girl“ (gyvas įrašas, tik 12" ir CD versijose)
# „Spank Thru“ (gyvas įrašas, tik CD versijoje)
Pašto siunta

**Pašto siunta** (; ) – pašto sistemoje persiunčiama siunta, ant kurios nurodytas adresas, pagal kurį pašto operatorius turi ją išsiųsti. Pašto siunta turi atitikti pasirinktos paslaugos svorio ir matmenų reikalavimus.

Pašto siuntų rūšys:
* laiškai
* atvirlaiškiai
* banderolės
* siuntiniai
* pinigų perlaidos
* periodiniai leidiniai
RMS (reikšmės)

Santrumpa **RMS** reiškia:

* RMS – *Richard Matthew Stallman*, kompiuterių ekspertas, programuotojas;
* RMS – D. Britanijos Karališkasis pašto laivas ();
* RMS – Karališkoji Medicinos draugija (, įkurta D. Britanijoje 1737 m.;
* RMS – kvadratinis vidurkis, kvadratų vidurkio kvadratinė šaknis ();
* RMS – JAV Geležinkelių pašto tarnyba ;
* RMS – *Republik Maluku Selatan*, separatistinis judėjimas Indonezijoje, kuris 1950 m. paskelbė nepripažintą Pietų Molukų respubliką;
* RMS – D. Britanijos džiazo grupė, kurią 1982 m. sudarė ***R'''ay Russell'', ***M**o Foster'' ir ***S*'imon Phillips*;
* RMS – kompanija *Raytheon Missile Systems'';
* rms – Rumunijos ženklų kalbos () kodas pagal ISO 639.
Meilutė (filmas)

**Meilutė** () – 2009 m. JAV režisieriaus Li Denielio drama pagal JAV rašytojos Ramonos Lofton 1996 m. romaną „Push“. 

Filmo premjera įvyko 2009 m. sausio 16 d. JAV Sandenso kino festivalyje (Sundance Film Festival).

## Siužetas

Šešiolikmetė Harlemo paauglė Klarisa Džouns turi didelių svajonių, bet dar daugiau problemų. Ji turi gigantišką antsvorį, nepritampa klasėje, namuose kenčia nuo despotiškos motinos smurto ir laukiasi jau antrojo vaiko nuo ją išprievartavusio tėvo. Mokyklos, kurioje ji mokosi aštuntoje klasėje, direktorė rekomenduoja Klarisai pereiti į alternatyvią mokyklą, kurioje jos gyvenimas kardinaliai pasikeičia...

## Aktoriai
* Gaburi Sidibe – Klarisa Džouns (Meilutė)
* No'Nik – Klarisos motina
* Paula Patton – mokytoja Blu Rein
* Maraja Keri – socialinė darbuotoja Veis
* Šeri Šeperd – Kornrovs
* Lenis Kravicas – med brolis Džonas
ir kt.

## Išnašos

## Nuorodos
* Oficialus puslapis
* Apdovanojimai ir nominacijos
*
Tektitas

**Tektitai** – stiklo gabalėliai, susiformavę didelių meteoritų smūgių metu. Paprastai juodi ar tamsiai žali, apvalaini, iki kelių centimetrų dydžio. Viena sausiausių uolienų Žemėje, juose vanduo vidutiniškai tesudaro 0,005 %.

Manoma kad tektitai susidarė meteoritų smūgiams išmetus Žemės paviršiaus medžiagą šimtus kilometrų aukštyn. Stingdama išsilydžiusi medžiaga įgijo aerodinamišką formą.

## Klasifikacija

* Europos išsibarstymo laukas () (Rieso krateris, Vokietija, amžius: 15 mln m):
** Moldavitai (Čekija, žali)
* Australazijos (krateris nepriskirtas, žiūrėti Vilkso Žemės kraterį):
** Australitai (Australija, tamsūs, daugiausia juodi)
** Indokinitai (pietryčių Azija, tamsūs, daugiausia juodi)
** Kinitai (Kinija, juodi)
* Šiaurės Amerikos (*Chesapeake Bay* krateris, JAV, amžius: 34 mln m):
** Bediasitai (JAV, Teksasas, juodi)
** Georgitai (JAV, Džordžija, žali)
* Dramblio Kaulo Kranto (Bosumtvio krateris, Gana, amžius: 1 mln m):
** Ivoritai (Dramblio Kaulo Krantas, juodi)
Chabalkonas

**Chabalkonas** () – kalnas Ispanijos pietuose, Andalūzijoje, Granados provincijoje, Sucharo savivaldybėje, Penibetikos Kordiljeroje, Siera de Basa kalnyno dalis. Altitudė 1488 m., aukštis nuo papėdėje esančio Sucharo miestelio – 713 m.

## Kalnas

Chabalkonas – tai dolomitizuoto kalkakmenio kalva, o ne senas vulkanas, kaip teigia įsišaknijusi vietos gyventojų nuomonė. Kalno šiaurės papėdėje vaizdingumo kraštovaizdžiui suteikia XX a. sodinti pušynai, didžioji papėdės ir kalno dalis apsodinta migdolais ir alyvmedžiais, jo šlaituose ganomos avys. Vakarinėje ir šiaurės vakarinėje kalno papėdėje 1984 m. užtvenkus Gadiana Menor upę, išsiliejo 2170 ha Negratino tvenkinys. Į tvenkinį suteka ir keliolika upeliukų, prasidedančių iš kalno trykštančiais šaltiniais.

Paskutinį balandžio sekmadienį į Chabalkono kalne esančią Kabezos mergelės koplyčią iš Sucharo vyksta religinė eisena Dievo Motinos garbei, paminint krikščionių pergalę prieš musulmonus. Tačiau į kalną galima ir užvažiuoti automobiliu 18 km ilgio serpantinais. kalną pamėgo parasparnių mėgėjai, jame 2000 m. vyko Ispanijos deltaplanerizmo čempionatas. Kalną bando ir kalnų dviračių sportininkai.

## Šaltiniai
Audronė Bugelevičienė

**Audronė Bugelevičienė** (g. 1952 m. gegužės 25 d. Švenčionyse) – teisininkė, Vilniaus miesto 2-ojo apylinkės teismo teisėja, buvusi advokatė, advokatų savivaldos veikėja, Lietuvos advokatų tarybos pirmininko pavaduotoja.

## Biografija
1970 m. baigė Švenčionių Zigmo Žemaičio vidurinę mokyklą, 1975 m. – teisę Vilniaus universiteto Teisės fakultete, įgijo teisininkės kvalifikaciją.

Nuo 1975 m. rugpjūčio mėn. iki 1979 m. rugsėjo mėn. Švenčionių rajono Žemės ūkio valdybos (vyriausioji) juriskonsultė, nuo 1979 m. rugsėjo mėn. Vilniaus 1-osios juridinės konsultacijos advokatė stažuotoja. Nuo 1980 m. advokatė. Nuo 1980 m. sausio mėn. Švenčionių juridinės konsultacijos vedėja, nuo 1987 m. birželio mėn. iki 1990 m. liepos mėn. Vilniaus rajono juridinės konsultacijos vedėja. Specializacija – šeimos teisė, paveldėjimo teisė, sutarčių teisė.

Nuo 2005 m. balandžio 28 d. Vilniaus miesto 2-ojo apylinkės teismo teisėja.

1984-1990 m. Lietuvos advokatų kolegijos prezidiumo narė, 1995-2002 m. Lietuvos advokatų tarybos narė. Nuo 1990 m. liepos iki 2005 m. balandžio 8 d. ėjo įvairias pareigas. Buvo Metodinės tarybos pirmininkė, konsultantė, nuo 2002 m. Lietuvos advokatų tarybos pirmininko pavaduotoja. Nuo 2008 m. gruodžio mėn. Teisėjų etikos ir drausmės komisijos narė.

Moka rusų, vokiečių kalbas.

## Šaltiniai
Granados provincija

**Granados provincija** () – provincija pietų Ispanijoje, Andalūzijoje. Ribojasi su Albasetės, Mursijos, Almerijos, Chaeno, Kordobos ir Malagos provincijomis bei Viduržemio jūra. Administracinis centras – Granada.

Provincijos teritorija driekiasi Siera Nevados kalnai, čia iškilusi aukščiausia Pirėnų pusiasalio viršukalnė Mulasenas (3481 m). Įsteigtas Siera Nevados nacionalinis parkas. Provincijai priklauso nedidelis Saulėtojo kranto (*Costa del Sol*) ruožas Viduržemio jūros pakrantėje.

Granados provincijoje gyvena daug imigrantų iš Rytų Europos, arabų šalių, Afrikos, Pietų Amerikos.

## Didžiausi miestai
Didžiausi miestai (2023 m.):

* Granada – 225,7 tūkst.
* Motrilis – 48,7
* Armilija – 25,0
* Marasena – 22,1
* La Subija – 19,5
* Atarfė – 18,9
* Basa – 18,9
* Almunjekaras – 17,8
* Gvadiksas – 16,5
* Čuriana de la Vega – 16,4
* Gabija la Grandė – 15,1
* Ochicharesas – 14,7
* Locha – 14,3
* Santa Fė – 13,5
* Albolotė – 13,5
* Huetor Vega – 12,1
* Peligrosas – 10,5

## Šaltiniai
Basa

**Basa** () – miestas ir savivaldybė Ispanijos pietuose, Andalūsijoje, Granados provincijoje, Basos komarkoje, greta 1488 m aukščio Chabalkono kalno.

## Istorija
Rajonas aplink Basą buvo gyvenamas nuo priešistorinių laikų. Juos primena 1971 m. liepos 22 d. atrasta „Basos dama“. Miestas įsteigtas romėnų laikais IV a. pr. m. e. ir pavadintas *Basti* vardu. Jis buvo svarbus romėnų Tarako srities komercinis centras. Basos vyskupija įsteigta 306 m. Senovinė San Maksimo bažnyčia, įsteigta vizigotų karaliaus Rekaredo apie 600 m. Kraštą užėmus musulmonams katedra 713–1489 m. buvo paversta į mečetę. Miestas liko pagrindiniu komerciniu centru su daugiau kaip 50 tūkst. gyventojų, vienų iš trijų svarbiausių miestų Granados karalystėje. 1489 m. per Rekonkistą, miestą po septynių mėnesių apgulties užėmė karalienės Izabelės Kastilietės kariuomenė. Jos pabūklas vis dar papuošia Alamedą. 1810 m. rugpjūčio 10 d. šalia miesto prancūzų pajėgos nugalėjo didelę ispanų kariuomenę.

## Keliai
Pro Basą dar I a. nutiestas Augusto kelias „Via Herculea“, jungęs Antekerą ir Kartacheną. Šiandien Basa pasiekiama tuo pačiu maršrutu nutiestu plentu A92 iš Almerijos arba Sevilijos ties Gadiksu pasukus keliu A92N šiaurės rytų kryptimi. 2003 m. pašalinus pavojingiausias kelių kreives maršrutas tapo saugesnis ir greitesnis. Nuo Viduržemio magistralės E15 pasiekiama keliu A334 nuo Santa Barbaros pasukus vakarų kryptimi, iš Malagos – keliais A45 arba A46 iki plento A92 ir pasukus į rytus.

1885–1985 m. veikė ir geležinkelis Mursija – Granada, tačiau jį nukonkuravo automobilių transportas. Basos geležinkelio stoties aikštėje trečiadieniais vyksta turgūs, buvusi trasa tapo automagistrale, o geležinkeliui atminti buvusios pervažos vietoje pastatytas paminklas.

## Gyventojai

Tarp 1950 m. ir 1985 m. gyventojų skaičius mažėjo dėl emigracijos į Kataloniją ir Levantą, be to, nemažai gyventojų vyko laikiniems darbams į Prancūziją, Vokietiją, Šveicariją.

2007 m. pačioje Basoje gyveno 23 287 gyventojai, kitose savivaldybės gyvenvietėse: Baule – 181, La Chamule – 37, Rio de Basoje – 100, Benasebadoje – 16 gyventojų.

## Ekonomika
Basa – žemės ūkio kraštas. Auginami miežiai, migdolai, alyvmedžiai, išplėtotas mėsos apdirbimas, sūrių gamyba. Veikia apie 1450 prekybos ir paslaugų įmonių, tarp jų 26 kavinės ir restoranai, turistams turima 318 vietų viešbučiuose ir pensionuose.

Turistus traukia Nacionalinis archeologijos muziejus, Siera Basos nacionalinis gamtos parkas, Chabalkono kalnas, Negratino tvenkinys, fiestos, nuo 1903 m. „Plaza de Toros“ vykstančios koridos.

## Šaltiniai
Liudvika Meškauskaitė

**Liudvika Meškauskaitė** (g. 1956 m. balandžio 27 d. Marijampolėje) – teisininkė, advokatė, Lietuvos advokatūros savivaldos veikėja, žiniasklaidos teisės specialistė, Vilniaus universiteto (VU) ir Mykolo Romerio universiteto (MRU) docentė, visuomenės veikėja.

## Biografija
1974 m. aukso medaliu baigė Kalvarijos vidurinę mokyklą, 1979 m. su pagyrimu – teisę VU Teisės fakultete, įgijo teisininkės kvalifikaciją. 1994 m. stažavosi Vokietijos advokatų kontoroje „Brandenburg-Wilhelm-Warrelmann“ Hamburge. 2004 m. birželio 30 d. apgynė disertaciją tema „Žiniasklaidos teisė: visuomenės informavimo teisė, teoriniai ir praktiniai aspektai", socialinių mokslų (teisės krypties) daktarė.

1979 m. Vilniaus 2-osios juridinės konsultacijos stažuotoja, 1980-1989 m. Varėnos rajono advokatų kontoros vedėja, advokatė, 1989-1995 m. Vilniaus miesto 1-osios advokatų kontoros advokatė, nuo 1997 m. Austrijos ambasados Lietuvoje advokatė patikėtinė, nuo 1995 m. advokatės Liudvikos Meškauskaitės kontoros vadovė, advokatė. Nuo 2003 m. Vilniaus komercinio arbitražo teismo arbitrė. Specializacija – Žiniasklaidos teisė, Baudžiamoji teisė, Žmogaus teisės, Atstovavimas civilinėse bylose, Civilinė teisė (Prievolinė teisė).

1999-2005 m. Lietuvos teisės universiteto Konstitucinės teisės katedros lektorė, žiniasklaidos teisės dėstytoja, nuo 2005 m. docentė. 2001-2002 m. VU Žurnalistikos instituto ir Kauno Vytauto Didžiojo universiteto dėstytoja. Nuo 2006 m. VU Teisės fakulteto docentė. Paskelbė mokslinių ir publicistinių straipsnių. Skaitė pranešimus konferencijose, dalyvavo diskusijose. Teikia komentarus žiniasklaidai teisės temomis.

Nuo 2002 m. Teisinio darbo stažo pripažinimo komisijos narė, 1999-2000 m. Lietuvos Respublikos baudžiamojo kodekso projekto rengimo darbo grupės, 2000 m. darbo grupės, rengusios Visuomenės informavimo įstatymo naują redakciją, narė; 2001–2001 m. Seimo ir Jungtinių Tautų Vystymo programos Žmogaus teisių veiksmų plano projekto (HURIST) pranešimo apie žmogaus teisių padėtį Lietuvoje bendraautorė (autorė temų – „Nusikaltimų aukų teisinė padėtis" ir „Teisės į privatų gyvenimą apsauga").

1999-2000 m. Lietuvos radijo ir televizijos komisijos narė, nuo 2005 m. Lietuvos radijo ir televizijos komisijos narė. Lietuvos teisininkų draugijos (LTD) tarybos narė, LTD valdybos narė, nuo 2002 m. kovo 15 d. iki 2008 m. balandžio 18 d Lietuvos advokatų tarybos narė, Lietuvos advokatūros Tarybos pirmininko pavaduotoja (nuo 2011 m. gegužės 11 d.). 

Nuo 1997 m. Lietuvos žmogaus teisių centro tarybos narė, 1998–1999 m. Atviros Lietuvos fondo ekspertė, 2004 m. Žmogaus teisių stebėjimo instituto prie Atviros Lietuvos fondo ekspertė, parengė apžvalgos „Žmogaus teisės Lietuvoje 2003 metais" skyrių „Teisė į informaciją Lietuvoje", nuo 2004 m. Spaudos, radijo ir televizijos rėmimo fondo tarybos narė.

## Apdovanojimai
* Lietuvos Respublikos teisingumo ministro padėkos raštu už darbą, kuriant ir kodifikuojant Lietuvos teisę, 2000 m.
* Lietuvos Didžiojo Kunigaikščio Gedimino ordino medalis (Lietuvos Respublikos Prezidento dekretu), 2004 m.

## Šaltiniai
Raudondvario dvaras (Nemenčinė)

**Raudondvario dvaras** – dvaras, buvęs į šiaurės rytus nuo Nemenčinės, Raudondvario kaime.

## Istorija
XVIII a. Raudondvario dvaras turėjo didelį bravorą, jam priklausė 4 karčemos, plytinė, kalkių deginimo krosnis, 2 vandens malūnai, vandens energija varoma lentpjūvė. XIX a. minima stipri alaus pramonė:

XIX a. 2-ojoje pusėje Parčevskiai pasistatė naujus dvaro rūmus ir daug ūkinių pastatų.

Seni žmonės mena, kad medinio bokšto viršūnėje budėdavo dvaro prievaizdas ir mušdamas pakabintą geležį skelbdavo darbo laukuose pradžią ir pabaigą, pro žiūroną stebėdavo dirbančius, ar kas nepoilsiauja.

1939 m. dvaras su bravoru buvo nacionalizuotas, sovietmečiu čia įrengta „Vilniaus tauro“ alaus darykla.


Image:Raudondvaris nemencine2014 inz.JPG|Inžinierių namas
Image:Raudondvaris nemencine2014 darz.JPG|Daržinės liekanos 
Image:Raudondvaris nemencine2014kumet.JPG|Kumetynas
Image:Raudondvaris nemencine2014 bravoras.JPG|Bravoras
Image:Raudondvaris nemencine2014 tvartas.JPG|Tvartas
Liucionys

**Liucionys** – kaimas Vilniaus rajono savivaldybėje, į šiaurės rytus nuo Nemenčinės, dešiniajame Neries krante. Kaimo gatvė atkartoja upės tėkmę, ryški erdvinė rėžinio kaimo struktūra, aukšti medžiai prie tradicinių sodybų su kluonais. Tolėliau yra Skališkių ola (geologijos paminklas, 3 m aukščio, 15 m pločio, 6 m gylio), nuo kurios laša vanduo (gyventojai sako, kad turintis gydomųjų savybių, ypač gydant akių ligas; aprašyta K. Tiškevičiaus).

Yra kaimo turizmo sodyba. Buvo per Nerį vedantis siauras kabantis tiltas, jungiantis kaimą su kairiuoju krantu, kur yra Skersabalių geležinkelio stotelė; 2020 m. tiltas išardytas (buvo avarinės būklės). Kaimą dažnai lanko turistai. Apie 3 km į vakarus yra Raudondvario dvarvietė ir buvusi garsi alaus darykla.

## Gyventojai

Seni gyventojai kalba lenkiškai. 2011 m. surašymo duomenimis Liucionyse buvo 11 gyventojų.

## Galerija

Skaliskiu ola2014.JPG|Skališkių ola
Liucionys nuo kito kranto.JPG|Liucionys nuo kito kranto (Papunės)
Liucionių tiltas 2.JPG|Buvęs tiltas per Nerį
Liucionys, namas.JPG|Sena kaimo pirkia


## Šaltiniai
Bosumtvio ežeras

**Bosumtvio ežeras** – ežeras Ganoje, apie 30 km į pietryčius nuo Kumasio miesto. Susidaręs meteorito krateryje, vienintelis natūralus Ganos ežeras.

Ežeras nenuotakus, maitinasi lietaus vandeniu. Baseino plotas – 400 km². Skersmuo – ~8,5 km.

Ežeras susidarė 10,5 km skersmens, ~1,07 mln m. amžiaus krateryje (pleistocenas). Tektitai, išsibarstę už 1000 km, randami Dramblio Kaulo Krante ir vandenyno nuosėdose vakarinėje Afrikos pakrantėje, priskiriami šiam krateriui. Pagal jų pasiskirstymą sumodeliuotas meteorito smūgis – ~500 m skersmens, 20 km/s greičiu ir 30-50 laipsnių kampu iš rytų.

Dugno nuosėdos leidžia spręsti apie klimato istoriją. 2004 m. išgręžta keletas iki 540 m gylio grežinių. Ežero istorijoje buvo periodų kai jis pripildydavo ežerą ir tekėdavo per kraštus, ar susitraukdavo iki nedidelės kūdros ir į kraterį įžengdavo miškas. Paskutinis sausasis periodas pasibaigė prieš 300 m. Tai, kad netolimoje praeityje ežeras buvo seklesnis, liudija ir vandens apsemti medžiai.

Ašančiai laiko ežerą šventu. Manoma kad čia mirusieji atsisveikina su dievu Tvi.

## Nuorodos
www.worldlakes.org

ImpactDatabase
Lietuvos lengvosios atletikos čempionatas

**Lietuvos lengvosios atletikos čempionatas** – Lietuvos lengvosios atletikos federacijos kasmet organizuojamas lengvosios atletikos nacionalinis čempionatas. Pirmosios varžybos įvyko 1921 m., bet jose dalyvavo tik vyrai. Moterų rungtys rengiamos nuo 1922 m. Seniausias sporto renginys Lietuvoje.

## Dalyvavimas
Čempionate dalyvauja miestų, rajonų, savivaldybių ir sporto klubų komandų sportininkai, įvykdę kvalifikacinius normatyvus. Lietuvos nacionalinės rinktinės nariams normatyvas nebūtinas. Jei 12 sportininkų (bėgimų rungtyse – 16 sportininkų) rungtyje neįvykdo kvalifikacinio normatyvo, į čempionatą  patenkama eiliškumo tvarka pagal geriausius sezono rezultatus. Lietuvos nacionalinės rinktinės narių dalyvavimas būtinas.

### Komandų sudėtis
*A lyga: Vilnius, Kaunas – iki 60 sportininkų, 1 vadovas, iki 10 trenerių; 
*B lyga: Panevėžys, Šiauliai, Klaipėda, Alytus – iki 35 dalyvių, 1 vadovas, iki 7 trenerių; 
*C lyga: kiti miestai, savivaldybės, rajonai – iki 7 dalyvių, 1 vadovas, iki 3 trenerių; 
*Sporto klubai – iki 10 dalyvių, 1 vadovas, iki 3 trenerių.

## Varžybos
Čempionate sportininkai rungiasi šiose rungtyse:

;Vyrai
*100 m
*200 m
*400 m
*800 m
*1500 m
*5000 m
*110 m barjerinis
*400 m barjerinis
*3000 m kliūtinis
*Šuolis į aukštį
*Šuolis su kartimi
*Šuolis į tolį
*Trišuolis
*Rutulio stūmimas
*Disko metimas
*Ieties metimas
*Kūjo metimas
*4x100 m estafetė
*4x400 m estafetė

;Moterys
*100 m
*200 m
*400 m
*800 m
*1500 m
*5000 m
*100 m barjerinis
*400 m barjerinis
*3000 m kliūtinis
*Šuolis į aukštį
*Šuolis su kartimi
*Šuolis į tolį
*Trišuolis
*Rutulio stūmimas
*Disko metimas
*Ieties metimas
*Kūjo metimas
*4x100 m estafetė
*4x400 m estafetė

Anksčiau čempionate buvo vykdomos 10000 m bėgimo, 20 km sportinio ėjimo, 2000 m kliūtinio bėgimo ir daugiakovių rungtys.

## Čempionato rekordai
Rekordai pasiekti nuo 1921 m.
### Vyrai

### Moterys

## Čempionato rengimas
44 čempionatus rengė Vilnius (pirmas: 1948- paskutinis: 1996), 37 - Kaunas (pirmas: 1921- paskutinis: 2014), 7 - Klaipėda (pirmas: 1927- paskutinis: 1984), 2 - Panevėžys (1966-1967), 1 - Šiauliai (2013), 2 - Palanga (2015-2016).

## Išnašos

## Nuorodos
* Lietuvos lengvosios atletikos federacija
Negratino tvenkinys

**Negratino tvenkinys** () – vandens saugykla Ispanijos pietuose, Andalūsijoje, Granados provincijoje, Basos komarkoje. Tvenkinio pakrantėmis išsidėstę savivaldybės: Basa, Benamaurelis, Freila, Kortes de Basa, Kuevas del Kampo, Sucharas.

## Istorija
Tvenkinys atiduotas naudojimui 1984 m. gruodžio 31 d. Jis tapo trečiuoju Andalūsijoje pagal tūrį (567 hm³) gėlo vandens rezervuaru po Isnacharo (981 hm³) ir Gvadalkacino (800 hm³). Užtvanka pastatyta iš mišrių birių uolienų su asfaltu, nes gruntas nebuvo pakankamai stabilus atramai, kad galima būtų statyti betono užtvanką. Tvenkinys užliejo nuo romėnų laikų poilsiui ir gydymui naudotus terminius sieringus vandenis bei atskyrė aplinkines savivaldybes. Užtvankos viršumi nutiestas kelias A315. Prie užtvankos pastatyta ir nedidelė hidroelektrinė.

## Panaudojimas
Pagrindinis tvenkinio vaidmuo – sukaupti aplinkinių kalnų upelių ir lietaus vandenį žemės ūkio tikslams – drėkinti migdolais ir alyvmedžiais apsodintus aplinkinius laukus bei tiekti vandenį pomidorų, braškių ir kitų daržovių šiltnaminėms plantacijoms.

Tvenkinį ir jo apylinkes pamėgo sportininkai ir turistai (baidarės, kalnų dviračiai, žygiai pėsčiomis ir parasparniais, žvejyba), Freilos paplūdimyje galima rengti piknikus, Kuevas del Kampo paplūdimyje yra nudistų pliažas.

## Nuorodos
* Techninės charakteristikos realiame laike
* Techninės charakteristikos
Arvydų-Bezdonių dvaras

**Arvydų-Bezdonių dvaras** – dvaras, stovintis prie Bezdonių. Rūmai eklektiško stiliaus, su vyraujančiais klasicizmo elementais, belvederio tipo bokštu. Viduje vyrauja Viduržemio jūros regiono stilius.

## Istorija
Žinomas nuo XV a., kai pasak J. Dlugošo 1415 m. dvarą aplankė didysis kunigaikštis Jogaila.

Pirmasis žinomas Arvydų Dvaro šeimininkas – Vilniaus pilininkas ir Žygimanto Senojo karališkųjų statybų prižiūrėtojas – Ulrichas Hozijus. Vadovavęs pirmojo Vilniaus vandentiekio, karališkųjų malūnų bei mūsų dienų nesulaukusio pirmojo mūrinio tilto per Nerį statyboms Ulrichas 1516 m. dovanojimo raštu iš kunigaikščio gavo Dvaro sodybą ir malūną su supančiomis apylinkėmis. 

Po daugiau nei pusšimtį metų trukusio Hozijų šeimininkavimo Dvare, 1609 m. jis buvo padovanotas Vilniaus Jezuitų akademijai, kovojusiai su sparčiai šalyje plintančiomis Reformacijos idėjomis. Jezuitai Arvydų Dvarą valdė iki pat ordino panaikinimo 1773 m.

1773 m. karaliaus Stanislovo Poniatovskio privilegija perleido Dvarą LDK raštininkui, Bresto vaivadai Mikalojui Lopačinskiui (1715-1778), kurio giminė Arvydų ūkį ir žemes valdė iki pat 1880 m. 

Ekonominiam Arvydų Dvaro vystymuisi pasitarnavo 1860 m. per dvaro žemes nutiestas Sankt Peterburgo–Varšuvos geležinkelis bei netoliese įrengta traukinių stotis, leidusi lengvai transportuoti dvare pagamintą produkciją.

Dabartinę išvaizdą pagrindinis Dvaro pastatas įgavo patekęs į Vilniaus II gildijos pirklio, atvykusio iš Vokietijos, Samuelio Goldšteino rankas. Suklestėjo odos perdirbimo, klijų gamyklos, veikė vandens malūnas, 1902 m. dvaro teritorijoje pradėjo veikti elektrinė ir jos pastatuose buvo įrengtas elektrinis apšvietimas. 

1908 m. rugsėjo 26 d. Dvaras buvo įžymiojo traukinio apiplėšimo, kuriam vadovo J. Pilsudskis liudininku. Jo metu buvo pasisavinta neregėtai didelė pinigų suma – 2,7 mln. rublių. Įvykis nuskambėjo visoje Rusijos imperijoje.

Po Samuelio Goldšteino mirties Dvaras, praradęs rūpestingą šeimininką keliavo iš rankų į rankas. Šalį užklupus sovietinei tvarkai, kadaise didikų valdytas Arvydų Dvaras tapo Bezdonių kolūkio bendrabučiu su kino sale. Niekada neremontuojamas pastatas tapęs netinkamu naudoti septintojo dešimtmečio viduryje buvo apleistas ir paliktas likimo valiai. 

Galiausiai 2002 m. dvaras buvo privatizuotas ir restauruotas.

## Nuorodos
* „Arvydų Dvaras“ 
* Vilniaus-r.lt
Siera Basos gamtos parkas

**Siera Basos gamtos parkas** () – saugomos gamtos teritorija Ispanijos pietuose, Andalūzijoje, Granados provincijoje, įkurtas 1989 m. liepos 28 d. Penibetikos Kordiljeroje, Siera de Basa kalnų masyve, kurio aukštis siekia 2200 m.

## Parkas
Parkas pasiekiamas keliu A92N iš Gadikso arba Basos. Aukščiausias parko kalnas – 2269 m  Kalar de Santa Barbara. Būdingi Viduržemio jūros kietalapių augalų miškai, siekiama atkurti pušynus. Slėnyje yra lapuočių (tuopa, drebulė) ir beveik 1500 rūšių kitų augalų, daugelis iš jų yra endeminiai, tokie, kaip narcizas, gencijonas, daug drėgnų pievų. 

Veisiasi apie 37 rūšių žinduolių, tarp jų elniai, stirnos, daug šikšnosparnių, apsigyvenusių buvusiose marmuro ir granito kasyklose.

Parke nutiestas pėsčiųjų sportinio turizmo takas, kuris dėl aukščio skirtumų pavojingiausiose vietose aptvertas. Trumpalaikiam poilsiui įrengta turistinė bazė su archeologijos muziejumi.


Vaizdas:SierraBaza.JPG
Vaizdas:SierraBaza1.JPG
Vaizdas:SierraBaza2.JPG
Vaizdas:Parque Natural de Sierra de Baza (Granada).png


## Nuorodos
*Siera de Basa
*Parque Natural de la Sierra de Baza
Liuksemburgo geografija

**Liuksemburgas** – valstybė Vakarų Europoje. Neturi tiesioginio priėjimo prie jūros (tik Mozelio ir Reino upėmis per Vokietiją ir Nyderlandus į Šiaurės jūrą). Vakaruose ir rytuose ribojasi su Belgija (148 km), rytuose su Vokietija (135 km), pietuose su Prancūzija (73 km).

## Paviršius

Dvi geografinės sritys – Gutlandas ir Eslingas – užima 68 % ir 32 % šalies teritorijos. Gutlandas – slėniuota ir kalvota lyguma pietuose, Lotaringijos aukštumų tęsinys; sudaryta iš klinčių ir smiltainių. Eslingas – miškinga plynaukštė, Ardėnų masyvo dalis; hercininės kalnodaros, sudaryta iš skalūnų ir smiltainių. Aukščiausia kalva Burgplacas (562 m virš jūros lygio) Eslinge; žemiausias taškas Vaserbiligas (122 m virš jūros lygio) Mozelio slėnyje. Gilūs upių slėniai sudaro kalnuoto kraštovaizdžio įvaizdį.

## Klimatas

Atlanto jūrinis, drėgnas ir švelnus. Vidutinė metinė oro temperatūra svyruoja nuo +7C šiaurėje iki +9C pietuose. Šiaurėje drėgniau negu pietuose – atitinkamai vidutinis daugiametis kritulių kiekis nuo 1000 mm iki 670 mm. Ypač saulėti ir švelnūs orai Mozelio slėnyje. Vidutinė oro temperatūra sausį +1 °C, liepą +17,5 °C; vidutinis daugiametis kritulių kiekis – 780 mm.

## Vidaus vandenys

Tankus upių tinklas. Upės priklauso Reino intako Mozelio baseinui. Mozelis teka Vokietijos pasieniu; Liuksemburgui tenka 37 km iš 544 km viso ilgio. Jo intakas – svarbiausia šalies upė Siūras, arba Zaueris (173 km), išteka iš Ardėnų Belgijoje, kitos ilgiausios upės Ūras (80 km) ir Alzetas (65 km) įteka į Siūrą.

Daug užtvankų, ypač Siūre ir Ūre. Didžiausios Aukštutinio Siūro marios – 4,8 km².

## Dirvožemis

Vyrauja rusvieji miškų ir velėniniai jauriniai dirvožemiai.

## Augalija

Priklauso plačialapių miškų zonai, nors natūralios augalijos beveik neliko. Vyrauja bukai, skroblai ir ąžuolai, iš spygliuočių eglės ir pušys. Daugiausia miškų šiaurinėje dalyje.

Miškai ir krūmai 1985 m. užėmė 34 %, 2005 m. 35 %, dirbamoji žemė atitinkamai 21 % ir 25 %, pievos ir ganyklos 28 % ir 20 % šalies teritorijos.

## Gyvūnija

Miškuose veisiasi stirnos, elniai, kiškiai, lapės, barsukai.

## Aplinkosauga

Labai užteršti pietiniai pramoniniai miestai (metalurgijos, chemijos, cemento įmonės), ypač anglies junginiais.
Šiaurės jūrų kelias

**Šiaurės jūrų kelias** () – Rusijos laivybinė magistralė Arktyje, jungianti europinę ir azijinę Rusijos dalis per Arkties vandenyno jūras.

Ilgis nuo Archangelsko iki Providenijos – 6 700 km, nuo Archangelsko iki Vladivostoko – 11 400 km (Arkties ir Ramiojo vandenyno jūromis). Svarbiausia Arkties ekspedicijų bazė Archangelskas, svarbiausi uostai: Igarka, Dudinka, Diksonas, Tiksis, Pevekas, Providenija.

Navigacijos trukmė – 2–4 mėnesiai per metus, dažnai naudojami ledlaužiai. Gabenama kuras, technika, maisto produktai, mediena. Pirmoji per vieną navigaciją 1932 m. perplaukė Oto Šmito vadovaujama ekspedicija laivu „Сибиряков“.
Vyborgo įlanka

**Vyborgo įlanka** (, , ) – įlanka Suomių įlankos šiaurinėje pakrantėje. Kanalu sujungta su Saimos ežeru. Įlanką skaido daug kyšulių ir salų. Į vakarus nuo įlankos Baltijos jūros pakrantėje prasideda šcherų juosta.

Įlankos gilumoje įsikūręs Vyborgas. Dideli laivai Vyborgo miesto nepasiekia, iškraunami prie Vysotskio salos ().

1790 m. įlankoje vyko vienas didžiausių visų laikų jūrų mūšių – mūšyje dėl Vyborgo įlankos dalyvavo 498 rusų ir švedų laivai.
Maišiagalos herbas

**Maišiagalos herbas** – pagrindinis Maišiagalos miestelio ir Maišiagalos seniūnijos (Vilniaus rajono savivaldybė) heraldinis atributas.

## Aprašas

Juodame lauke pavaizduotas šv. Antanas apsirengęs rudu abitu, o jo galvą puošia žaižaruojantis nimbas. Šventasis prie krūtinės laiko ant sidabrinės drobulės sėdintį kūdikėlį Jėzų, kairėje rankoje – žalią lelijos šakelę su sidabriniais žiedais.

## Simbolika

Nėra aišku, kodėl herbui suteiktas šv. Antano simbolis. Galbūt jo parinkimą lėmė miesto teisęs išrūpinusio Antano Perkovskio vardas, be to, taip vadinosi ir kiti Maišiagalos pareigūnai, pavyzdžiui, vaitas Antanas Gruževskis, burmistras Antanas Stravinskis.

## Istorija

Maišiagalos herbą 1792 m. vasario 23 d. patvirtino ATR valdovas Stanislovas Poniatovskis savo privilegija Nr. 24. Herbe buvo pavaizduotas šv. Antanas su kūdikėliu Jėzumi.

Dabartinį herbą 1994 m. kovo 29 d. dekretu Nr. 257 patvirtino prezidentas Algirdas Brazauskas. Etalono autorius – Arvydas Každailis.

## Šaltiniai
Nevos įlanka

**Nevos įlanka** () – ryčiausia Suomių įlankos dalis, tarp Kotlino salos ir Nevos žiočių.

## Geografija

Rytuose Nevos įlanka remiasi į Nevos deltą, vakaruose jos riba yra linija tarp Lysyj Noso, Kronštadto ir Lomonosovo. Paviršiaus plotas iki pastatant Sankt Peterburgo užtvanką nuo potvynių apėmė 329 km² (maždaug 22 km ilgio ir 15 km pločio).

Gylis – nuo 3 iki 5 m. Visa pakrantė priklauso Sankt Peterburgo miestui. Nuo Baltijos jūros ją skiria Sankt Peterburgo užtvanka. Palei šiaurinę pakrantę išsidėsčiusios Sankt Peterburgui priklausančios gyvenvietės – Lachta, Lysyj Nos ir Olgino, palei pietinę – taip pat Sankt Peterburgui priklausantys miestai ir gyvenvietės, tarp jų Peterhofas, Strelna ir Lomonosovas.

Iki užtvankos pastatymo Nevos įlanka dažnai patvindavo užliedama Sankt Peterburgą, ypač pučiant vakarų vėjams, kurie patvenkdavo Nevą ir staigiai sukeldavo vandens lygį. Užtvanka sumažino potvynius, tačiau į rytus nuo jos esanti įlanka tapo labai užteršta, nes viena vertus į ją patenka nuotekomis užteršti Nevos vandenys, kita vertus užtvanka sumažino vandens apytakos su likusia Baltijos jūra galimybes.

Vasaros mėnesiais Nevos įlankos vidutinė temperatūra siekia 17–19° C. Nuo lapkričio iki balandžio įlanka užšąla, tačiau laivai ja plaukioja visus metus padedami ledlaužių.

## Kita
Nuo XIX a. pr. įlanka dar vadinama *Markizo bala* (*Маркизова лужа*) pagal Žaną Baptistą Traverse – Rusijos laivyno ministrą 1811–1828 m., kuris laikė seklius įlankos vandenis idealiais laivyno pratyboms.

## Nuorodos
Brendon Hartley

**Brendon Hartley** (g. 1989 m. lapkričio 10 d.) – autosporto lenktynininkas iš Naujosios Zelandijos. 2007 m. zelandietis tapo Eurocup Formulės Renault 2.0 čempionu, o nuo 2009 m. lenktyniauja Formulės Renault 3.5 čempionate. 2010 m. sausio 26 d. Brendonas buvo paskelbtas Formulės 1 Red Bull Racing ir Scuderia Toro Rosso komandų atsarginiu lenktynininku.

Vėliau jis pradėjo lenktyniauti 24 val. Le Mano lenktynėse ir FIA ilgų distancijų lenktynių pasaulio čempionate su Porsche Team komanda. Le Mano lenktynėse 2015 m. su komanda jis liko antras, o 2017 m. tapo nugalėtoju. 2015 m. jis tapo ilgų distancijų čempionato laimėtoju.

## Šaltiniai
Amado Guevara

**Amadas Gevara** (; g. 1976 m. gegužės 2 d.) – buvęs Hondūro futbolininkas, rungtyniavęs atakuojančio saugo pozicijoje. nuo 1994 m. rungtyniavo Hondūro nacionalinėje rinktinėje tapo jos rezultatyviausiu žaidėju.

Per savo karjerą rungtyniavo įvairių Amerikos šalių lygose: Hondūre, Kosta Rikoje, Meksikoje, JAV, Kanadoje. Karjeros pradžioje bandė įsitvirtinti Europoje, Real Valladolid klube, bet žaidė nedaug ir grįžo atgal į Ameriką.

## Laimėjimai
* **[[Liga Nacional de Honduras]] (4):** 1997-98 Apertura, 1997-98 Clausura, 1999–2000 Apertura, 1999–2000 Clausura
* **[[Copa Interclubes UNCAF]] (1):** 2007
* **[[Canadian Championship]] (1):** 2009

Asmeniniai:
* **[[Major League Soccer]] geriausiai vertinamas žaidėjas**: 2004
* **[[MLS Auksinis batelis]]**: 2004
* **[[MLS Best XI]]:** 2004
* **[[MLS All-Star Game]] MVP:** 2004
* **[[Copa America]] MVP:** 2001

## Dalyvavimas čempionatuose

|}

## Išnašos

## Nuorodos
*
Kotlino sala

**Kotlinas** (, ) – Rusijai priklausanti sala Suomijos įlankoje, 30 km į vakarus nuo Sankt Peterburgo. Ilgis – ~12 km, plotis – 2 km. Plotas – 16 km². Salą su žemynu jungia Sankt Peterburgo damba. Salos rytuose įkurtas Kronštato miestas. 4300 gyventojų.

Netoli Sankt Peterburgo išsidriekusi Kotelno sala dalina Nevos įlanką į dvi dalis. Šiaurinį kanalas seklesnis, pietinis kanalas gilesnis, juo eina pagrindinis laivybos kelias. Laivybą jame palengvina dugne iškastas kanalas. Nuo vakarinio galo tolyn į jūrą nutįsusios seklumos, baigiasi uola ant kurios pastatytas Tolbakeno švyturys.

Vakarinis salos kyšulys paskelbtas draustiniu.


Дерево с подмытыми корнями.jpg|Jūros pakrantė Vakarų Kotlino draustinyje
Восход на Котлине.jpg|Saulėlydis pakrantėje
Форт Шанец (бывший Александр) 02.jpg|Šanco forto liekanos
Kronstadt from east to west with a Cruiseship 0086.JPG|Kronštatas


## Šaltiniai
Carlos Pavón

**Karlosas Pavonas** (; g. 1973 m. spalio 9 d.) – buvęs Hondūro futbolininkas, puolėjas. Atstovavo šalies nacionalinei rinktinei.

## Karjera
Per savo karjerą rungtyniavo įvairių Amerikos šalių lygose: Hondūre, Kolumbijoje, Meksikoje, JAV, Gvatemaloje. Yra neilgai rungtyniavęs ir Europoje: Ispanijoje ir Italijoje.

## Rinktinė
1993–2010 m. rungtyniavo nacionalinėje rinktinėje.

Carlos Pavón yra rezultatyviausias visų laikų Hondūro futbolininkas. Per savo 17 metų karjerą rinktinėje įmušė 57 įvarčius. 

Su olimpine rinktine dalyvavo 2008 m. vasaros olimpinėse žaidynėse.

## Laimėjimai
* **Hondūro metų futbolininkas: 2**
:: 2000, 2009
* **[[Primera División de México]] rezultatyviausias žaidėjas: 1**
:: 1997
* **[[Liga Profesional de Honduras]]: 3
:: 1992, 2003–2004, 2006–2007 Ap.
* **Primera División de México: 1'''
:: 2000

## Dalyvavimas čempionatuose

|}

## Išnašos

## Nuorodos
*
LKL žvaigždžių diena (2010)

**2010 m. "Fastum" LKL žvaigždžių diena** - 2010 m. kovo 20 d. įvykusi stipriausios Lietuvos krepšinio lygos LKL šventė.

Žvaigždžių dienoje žaidėjai varžėsi dėl LKL snaiperio, Oro karaliaus titulų bei Visų Žvaigždžių rungtynėse. Taip pat įtraukta nauja rungtis - Įgūdžių slalomas. Krepšininkai šioje rungtyje varžosi dėl universaliausio ir profesionaliausio krepšininko titulo.

## LKL snaiperis

*Pirmasis etapas:*

Donatas Zavackas ("Lietuvos rytas") - 17 taškų
Martynas Gecevičius ("Lietuvos rytas") - 19 taškų
**Adas Juškevičius ("Žalgiris")** - 20 taškų
**Derrickas Low ("Šiauliai")** - 19 taškų
Jonas Elvikis ("Juventus") - 10 taškų
Julius Žurna ("Neptūnas") - 11 taškų
Gytis Andrijauskas ("Nevėžis") - 18 taškų
Laimonas Lukoševičius ("Techasas") - 10 taškų
Vytautas Nedzinskas ("Sūduva") - 15 taškų
**Eimantas Bendžius ("Perlas")** - 22 taškai
Virginijus Sirvydis ("Sakalai") - 17 taškų
**Andrius Aleksandrovas ("Alytus")** - 19 taškų
Giedrius Kurtinaitis ("Aisčiai") - 13 taškų
Darius Gvezdauskas ("Nevėžis") - 11 taškų

*Antrasis etapas:*

Eimantas Bendžius ("Perlas") - 15 taškų
**Adas Juškevičius ("Žalgiris")** - 17 taškų
**Derrickas Low ("Šiauliai")** - 24 taškai
Andrius Aleksandrovas ("Alytus") - 15 taškų

*Finalas:*

**Derrickas Low ("Šiauliai")** - 22 taškai
Adas Juškevičius ("Žalgiris") - 21 taškas

## Įgūdžių slalomas

Igoris Miloševičius ("Lietuvos rytas") - 29s
Šarūnas Vasiliauskas ("Žalgiris") - 34s
Augustas Pečiukevičius ("Aisčiai") - 31s
Paulius Kleiza ("Alytus") - 34s
Nikolozas Vašakidzė ("Juventus") - 44s
Mindaugas Girdžiūnas ("Neptūnas") - 31s
Gediminas Butkus ("Nevėžis") - 36s
Aidas Viskontas ("Perlas") - 37s
**Gytis Andrijauskas ("Rūdupis")** - 27s
Laurynas Samėnas ("Sakalai") - 31s
Aurimas Birgelis ("Sūduva") - 28s
Deividas Gailius ("Šiauliai") - 34s
Tadas Buinauskas ("Techasas") - 29s

## Ereliai - Vilkai

Vilkų (žaidėjų nuo 23 m.) ir Erelių (žaidėjų iki 23 m.) susitikimą rezultatu **109:104** (34:23, 26:31, 27:33, 22:17) laimėjo Vilkų komanda. Iš jau 5 kartus vykusių jų susitikimų, tai jau ketvirtoji Vilkų pergalė.

## Oro karalius

**Aronas Baynesas ("Lietuvos rytas")** - 50 balų
Arūnas Vasiliauskas ("Juventus") 46 balai
Mantas Kadzevičius ("Aisčiai") - 45 balai
**Raimundas Danys ("Sūduva")** - 50 balų
**Vaidotas Volkus ("Techasas")** - 50 balų

*Finalas:*

Raimundas Danys ("Sūduva") - 50 balų, 16 balų, 45 balai, 45 balai
Vaidotas Volkus ("Techasas") - 13 balų, 50 balų, 43 balai, 43 balai
**Aronas Baynesas ("Lietuvos rytas")** - 47 balai, 50 balų, 46 balai, 45 balai
Aklumas

**Aklumas** yra regėjimo sutrikimas, kai iš dalies arba visiškai sutrinka tikrovės regimasis suvokimas. Atitinkamai, jis gali būti dalinis arba absoliutus, kai akis visiškai neskiria šviesos nuo tamsos. Aklumą gali lemti regėjimo aštrumo sutrikimas arba regėjimo lauko susiaurėjimas.

## Priežastys

### Ligos
Dauguma regos sutrikimų yra nulemti ligų arba prastos mitybos. Pagal Pasaulio sveikatos organizacijos 2002-ųjų metų duomenis, pagrindinės aklumo priežastys pasaulyje be kitų priežasčių yra:
* katarakta (47,9 %),
* glaukoma (12,3 %),
* amžinė geltonosios dėmės degenaracija (8,7 %),
* ragenos drumstumas (5,1 %), ir
* diabetinė retinopatija (4,8 %)

### Įgimtos anomalijos ir traumos
Akių traumos, dažniausiai pasitaikančios asmenims iki 30 metų, yra pagrindinė vienakinio aklumo (kai nematoma tik viena akimi) priežastis JAV. Traumos paprastai sutrikdo regėjimą pažeidžiant pačią akį, o įgimtos anomalijos, kaip regos nervo hipoplazija, paveikia regos nervą, kuris perduoda signalus iš akies į smegenis, kas gali lemti pablogėjusį regos aštrumą.

Žmonės, patyrę traumas pakaušinėje smegenų srityje, gali iš dalies arba visiškai prarasti regėjimą, nepaisant to, jog jų akys ar regos nervai yra visiškai nepažeisti.

### Genetiniai defektai
Asmenys, pasižymintys albinizmu, neretai kenčia nuo dalinių regos sutrikimų, tačiau atvejai, kai dėl šios priežasties nematoma visiškai, yra reti. Lėberio amaurozė gali lemti visišką aklumą arba stiprų regos sutrikimą nuo gimimo ar ankstyvos vaikystės. 

Žmogaus genomo šifravimas padėjo išaiškinti ir kitų suprastėjusio regėjimo priežasčių. Viena tokių yra Bardeto ir Biedlo sindromas.

### Apsinuodijimas
Nors ir retai, tačiau aklumą gali lemti ir apsinuodijimas. Vienas iš žinomiausių pavyzdžių yra metanolis. Nepaisant to, jog pats metanolis yra tik nežymiai toksiškas, bet, nepakankant etanolio metabolizmui (medžiagų apykaitai), metanolis skyla į formaldehidą ir skruzdžių rūgštį, kas gali sąlygoti aklumą bei daug kitų sveikatos sutrikimų ir netgi mirtį.

## Šaltiniai
Laiškinis atvirukas

**Laiškinis atvirukas** (; ) - pašto popieriaus gaminys, baltas ar šviesus neperšviečiamo popieriaus lapas, skirtas siųsti paštu be voko. Tekstas rašomas tik ant vienos šio lapo pusės; lapas perlenkiamas, paprastai tik vieną kartą, taip, kad tekstas būtų sulankstyto lapo viduje. Lapo kraštai, iš anksto patepti atitinkamais klijais, suklijuojami. Viena laiškinio atviruko pusė skirta adresui užrašyti, pašto ženklui bei pašto žymoms. Laiškinis atvirukas gali turėti atplėšimą palengvinančią perforaciją. XVIII-XIX a. laiškinius atvirukus užklijuodavo antspaudiniu vašku. 

Laiškiniai atvirukai buvo populiarūs, kol neišpopuliarėjo laiškų vokai. Vokus iki XIX pabaigos naudojo retai, kadangi daugelyje šalių paštas laiško voką sudarantį popieriaus lapą reikalaudavo papildomo užmokesčio, todėl bendra siuntos voke kaina padidėdavo. 

Išankstinio apmokėjimo laiškinius atvirukus leisdavo patys pašto operatoriai, kadangi jie turėdavo lape išspausdintus pašto ženklus, nurodančius išankstinį apmokėjimą. Laiškinius atvirukus be išankstinio mokėjimo pašto ženklų gamindavo ir kitos privačios firmos, kurios neturėdavo teisės spausdinti išankstinio mokėjimo ženklų. Naudojant tokius laiškinius atvirukus siuntimą reikėdavo apmokėti atskirai. Daugelio šalių paštas vienu ar kitu metu leido laiškinius atvirukus, bet nustojo juos leisti populiarėjant vokams. Ilgiausiai išsilaikė aerogramų laiškiniai atvirukai. 
 
## Nuorodos

*
San Marino geografija

**San Marinas** – valstybė Pietų Europoje, Apeninų pusiasalio rytinėje dalyje. Neturi tiesioginio išėjimo prie jūros. Eksklavas; iš visų pusių supa Italijos regionai Emilija–Romanija ir Markė; visas sienų ilgis 39 km. Šalies ilgis iš šiaurės į pietus 9 km, plotis iš vakarų į rytus 7 km.

Atstumai nuo San Marino km: Riminis 27, Ravena 26, Bolonija 116, Florencija 178, Venecija 220, Roma 390.

Apeninų kalnų rytiniai šlaitai ir kalvos. Aukščiausias šalies taškas Titano kalnas (749 m virš jūros lygio); žemiausias taškas Auzos upelis (55 m virš jūros lygio). Trigalvė Titano viršūnė sudaryta iš klinčių ir smiltainių.

Klimatas drėgnas  subtropikų; mažesni nei Italijos žemumų metinių oro temperatūrų svyravimai. Daugiausia kritulių žiemą. Vidutinė oro temperatūra °C: sausį +2, liepą +23; vidutinis daugiametis kritulių kiekis 690 mm.

Teka keletas upelių; didžiausias San Marinas; vasarą labai nusenka.

Ąžuolų ir kaštonų miškai iškirsti; likusios nedidelės giraitės. Paplitę miškų rudžemiai.

## Šaltiniai
Kolpino sala

**Kolpinas** (, ) – didžiausia Peipaus ežero sala. Plotas – 11,02 km². Aukščiausias taškas – 40 m. Priklauso Rusijai. Pskovo srities Pečiorų rajonui. 1920–1944 m. kaip ir visas Pečioros rajonas priklausė Estijai.

Sala yra vakarinėje Peipaus ežero pakrantėje, priešais Verskos upės žiotis (). Nuo pakrantės skiria 500 m pločio sąsiauris. Vidutiniškai iškilus virš vandens 1-2 m, 70 % paviršiaus – pelkėta žemuma. Sausesnės smėlio kalvelės išsidėsčiusios salos šiaurės vakaruose.

Salą apgyvendino sentikiai Šiaurės karo metais. Saloje trys kaimai (). 1956 m. elektrifikuota. 2009 nutiesta 10 kW linija. Kursuoja keltas. Pagrindinis gyventojų verslas – žvejyba.
Carlo Costly

**Karlosas Jairas „Karlo“ Kostli Molina** (; g. 1982 m. liepos 18 d.) – Hondūro futbolininkas, rungtyniaujantis puolėjo pozicijoje. Žymaus Hondūro futbolininko Anthony Costly sūnus.

Karjerą pradėjo Meksikoje, bet ten neįsitvirtino ir kaip profesionalas debiuavo Hondūro klube C.D. Platense. Nuo 2007 m. žaidė Lenkijoje GKS Bełchatów klube, trumpam buvo paskolintas Anglijos klubui Birmingham City. 2010 m. Costly už 500 tūkst. eurų pasirašė 3,5 m. sutartį su Rumunijos klubu FC Vaslui. 2010 m. gruodžio 7 d. pasirašė dvejų metų sutartį su Meksikos „Club Atlas“ ekipa.

## Dalyvavimas čempionatuose

|}

## Išnašos

## Nuorodos
*
Jungtinių Valstijų teisingumo departamentas

**Jungtinių Valstijų teisingumo departamentas** (, *DOJ*) – JAV federalinės vykdomosios valdžios departamentas, atsakingas už teisėsaugos ir teisingumo Jungtinėse Valstijoje administravimą. Departamentas atitinka teisingumo ir vidaus reikalų ministerijas kitose šalyse.

JAV teisingumo departamentas administruoja keletą federalinių teisėsaugos institucijų, įskaitant Federalinį tyrimų biurą, Alkoholio, tabako, šaunamųjų ginklų ir sprogmenų biurą ir Narkotikų kontrolės biurą. Departamentas taip pat yra atsakingas už finansinių sukčiavimų tyrimą, atstovavimą Jungtinių Valstijų vyriausybei teisiniuose reikaluose (pvz. Aukščiausiojo teismo bylose), ir už federalinės laisvės atėmimo įstaigų sistemos valdymą.

Departamentui vadovauja JAV generalinis atornėjus, kurį Senatui pritarus skiria JAV prezidentas. Šis pareigūnas yra JAV prezidento kabineto narys. Dabartinis JAV generalinis atornėjus yra Merrick Garland.

## Išnašos
Diskrecija

**Diskrecija** (lot. *discretio*, pranc. *discretion*) apibūdinama kaip veiksmų laisvė, nuožiūra. Institucijos arba pareigūno diskrecija – tai teisė spręsti kokį nors klausimą, veikti savo nuožiūra. Ši institucijos arba pareigūno diskrecija turėtų palengvinti ir užtikrinti efektyvų institucijai priskirtų funkcijų įgyvendinimą ir kartu prisidėti prie žmogaus teisių ir laisvių įgyvendinimo. Dėl diskrecinės galios suteiktų įgaliojimų veikti savo nuožiūra gali susidaryti situacija, kai pareigūnas ar institucija nuklysta nuo valstybinėms institucijoms priskirtų bendrųjų tikslų ir susitelkus į specifinius konkrečios institucijos tikslus pažeidžiamos piliečių teisės.

## Šaltiniai
Walter Julián Martínez

**Valteris Chuljanas Martinesas** (; 1982 m. kovo 28 d. – 2019 m. rugpjūčio 11 d.) – Hondūro futbolininkas, rungtyniavęs puolėjo arba saugo pozicijoje.

Per savo karjerą daugiausia rungtyniavo Hondūre, tačiau 2007–2008 žaidė Kinijos klube Beijing Guoan, o 2009 m. – Ispanijos Deportivo Alavés.

## Dalyvavimas čempionatuose

|}

## Išnašos

## Nuorodos
*